เพชรบูรณ์เปิดฤดูกาลท่องเที่ยวฤดูฝน อินทผลัม แอนด์ บอลลูน เฟสติวัล
จังหวัดเพชรบูรณ์ องค์การบริหารส่วนจังหวัดเพชรบูรณ์ และการท่องเที่ยวแห่งประเทศไทยสำนักงานพิษณุโลก เปิดฤดูกาลท่องเที่ยวฤดูฝน อินทผลัม แอนด์ บอลลูน เฟสติวัล เพื่อประชาสัมพันธ์ความสวยงามของธรรมชาติในจังหวัดเพชรบูรณ์ช่วงฤดูฝน เพื่อฟื้นฟูเศรษฐกิจหลังจากสถานการณ์การแพร่ระบาดของโควิด-19 เริ่มคลี่คลาย และเพื่อประชาสัมพันธ์แหล่งท่องเที่ยวเชิงเกษตรช่วงฤดูฝนให้เป็นที่รู้จักของนักท่องเที่ยว ระหว่างวันที่ 27-31 กรกฎาคม 2565 บริเวณสนามหน้าศูนย์วิจัยและพัฒนาอาหารสัตว์เพชรบูรณ์ (ข้างพุทธอุทยานเพชบุระ หรือองค์พระใหญ่) อำเภอเมือง จังหวัดเพชรบูรณ์ โดยนายสันติ พร้อมพัฒน์ รัฐมนตรีช่วยว่าการกระทรวงการคลัง ให้เกียรติเป็นประธานพิธีเปิดงาน ภายในงานสามารถ เลือกซื้อ อินทผลัม อาโวกาโด แมคคาเดเมีย โกโก้ และสินค้า OTOP เพชรบูรณ์ กว่า 80 บูธ มีบริการอาหารสไตล์ฟู้ดทรัค (Food truck) กิจกรรมการขี่ม้าอาชาบำบัด ชมควายปลักสีดำ-สีเผือก และวัวสายพันธุ์อเมริกันบาร์มัน โปรโมรชันแจกแถมอินทผลัม ช่วง “นาทีทอง” ชิลล์ แช๊ะ แชร์ กับบอลลูน (Balloon) หลากสีสัน นอกจากนี้ ยังมีกิจกรรม แช๊ะ แชร์ เพื่อรับส่วนลดห้องพัก ร้านอาหาร ร้านของฝาก พร้อมชิมฟรี อินทผลัมตลอดงาน